**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **15.10.2020, SD Trávniky, Nevädzová 4, Bratislava**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Jana Jakubkovič - právnička (cez telefón)

**Hostia:**

Martin Patoprstý - námestník starostu

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

1. Kontrola úloh
2. Rozpočet 2021
3. Epidemické opatrenia, bezkontatke podujatia
4. Zatekanie vo foyer a v Malej baletnej sále DK Ružinov.
5. Grafické práce
6. IT služby – špecifikácia pre VO
7. Rôzne

Spýtal sa, či niekto z členov predstavenstva má návrh na zmenu či doplnenie programu.

P. Ďurajková navrhla vymeniť poradie bodov 5. a 6., t. j. bodom 5. bude IT služby – podklad pre VO a bodom 6. bude Grafické práce.

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

PP navrhol doplnenie programu o bod Zmena systému dlhodobých zmlúv ako bod č. 7 a bod Rôzne sa tak zmení z čísla 7. číslo na bod č. 8.

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

Keďže neboli iné návrhy na zmenu programu, PP dal hlasovať o nasledovnom návrhu programu ako celku:

1. Kontrola úloh
2. Rozpočet 2021
3. Epidemické opatrenia, bezkontaktné podujatia
4. Zatekanie vo foyer a v Malej baletnej sále DK Ružinov.
5. IT služby – špecifikácia pre VO
6. Grafické práce
7. Zmena systému dlhodobých zmlúv
8. Rôzne

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 1. – Kontrola úloh,**

PP prešiel jednotlivé otvorené úlohy. Z diskusie vyplynulo nasledovné:

Predstavenstvo si prešlo vybrané aspekty zmluvy s OZ Poznanie. Predstavenstvo sa spojilo telefonicky s p. Sinovou, štatutárkou OZ Poznanie, a prejednalo s ňou ukončenie spolupráce.

Uznesenie: *Predstavenstvo schvaľuje výpoveď zo zmluvy s OZ Poznanie ku koncu októbra 2020 za nasledovných podmienok:*

* *OZ Poznanie uzatvorí dohodu o uznaní dlhu a splátkach dlhu.*
* *Dlh bude vo výške dlžnej sumy vypočítanej ku koncu októbra 2020 s tým, že nájomné dohodnuté v súčasne platnej zmluve bude zvýšené o rozdiel medzi súčasne platnou zmluvou a zmluvou, ktorá bola uzatvorená medzi Spoločnosťou a OZ Poznanie v predchádzajúcom období.*
* *Dlh bude splatný v 12 mesačných splátkach vždy k 15. kalendárnemu dňu daného mesiaca, pričom prvá splátka bude splatná do konca októbra 2020, ďalšia k 15.novembru 2020, atď.*
* *V prípade omeškania zaplatenia splátky dlhu, stáva sa splatným celý dlh.*

*Predstavenstvo žiada p. riaditeľku, aby zabezpečila uzatvorenie tejto dohody a ukončeniu zmluvy, alebo pristúpila k vymáhaniu dlhu štandardnou cestou.*

Predstavenstvo sa spojilo telefonicky s p. Sinovou, ktorá súhlasila s podmienkami uvedenými v uznesení.

**Úloha č.: 15.10.2020 / 1.**

**Zodpovedá: p. riadieľka**

**Termín: –**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

P. Jakubkovič povedala, že v priebehu novembra bude možné, aby štatutárny orgán požiadal štát o dotáciu v zmysle zníženia nájomného pre nájomcov, u ktorých je nárok na túto dotáciu.

Predstavenstvo sa dohodlo s p. námestníkom p. starostu p. Patoprstým, že MČ prevezme na seba proces, vrátane VO, a náklady spojené s rekonštrukciou schodiska v SD Trávniky aj z toho dôvodu, že by sa súčasne spravila rekonštrukcia verejne prístupného schodiska, ktoré ústi smerom na Rumančekovu ulicu a je stavebne spojené s SD Trávniky.

**Bod č. 2. – Rozpočet 2021**

Dlhodobé nájmy by nemali kopírovať rok 2019, ale rok 2020. Predstavenstvo sa zhodlo na tom, že rozpočet bude koncipovaný na základe posledných 12 mesiacov od 01.11.2019-31.10.2020. Bude potrebné zriadiť rezervu na krytie neplánovaných výdavkov, resp. výpadku príjmov, počas roka.

Uznesenie: *predstavenstvo žiada p. riaditeľku o administráciu a zahájenie procesu s cieľom využitia priestoru v priestoroch kina Zora na účel denného centra.*

**Úloha č.: 15.10.2020 / 2.**

**Zodpovedá: p. riaditeľka**

**Termín: –**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Predstavenstvo prešlo zoznam investícií na rok 2021 navrhovaných zo strany výkonnej zložky. V rámci diskusie o jednotlivých položkách s p. riaditeľkou dospelo k zoznamu investícií, ktoré bude plánovať uskutočniť v priebehu roka 2021. Suma za investície je orientačná vzhľadom na to, že sa budú položky súťažiť, prípadne niektoré bude Spoločnosť realizovať svojpomocne.

Uznesenie: *predstavenstvo schvaľuje investície v nasledovnom rozsahu:*

|  |  |
| --- | --- |
| DK Ružinov |  |
| Vzduchotechnika v Malej sále | 69 000 € |
| LED svetlá vo foyer | 3 000 € |
| Oprava strechy | 10 000 € |
| Škola varenia | 5 000 € |
| Repas vchodových dverí | 1 500 € |
|  |  |
| SD Nivy |  |
| Oprava základov | 70 000 € |
| Vymaľovanie predného schodiska | 2 500 € |
| Vzduchotechnika v hlavnej sále | 52 000 € |
|  |  |
| SD Prievoz |  |
| Montáž termostatov a výmena term. hlavíc SD Prievoz | 2 000 € |
| Rekonštrukcia sociálnych zariadení SD Prievoz | 2 000 € |
| Oplotenie | 2 000 € |
| Oprava 2.polovice strechy | 2 000 € |
|  |  |
| Prečistenie kanalizácie - všetky DK a SD | 10 000 € |
|  |  |
| **SPOLU** | **231 000 €** |

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 3. – Epidemické opatrenia, bezkontaktné podujatia**

P. Pilková sa spýtala, ako bude prebiehať prevádzka a práca zamestnancov Spoločnosti. P. riaditeľka informovala o tom, že niektorí ľudia budú mať prekážky na strane zamestnávateľa. Dezinfekcia prebieha ako doteraz. P. riaditeľka informovala ako budú otvorené kultúrne domy.

**Bod č. 4. – Zatekanie vo foyer a v Malej baletnej sále DK Ružinov**

P. Fabián informoval prítomných o situácii v Malej baletnej sále a vo foyer DK Ružinov, kam zateká cez netesnosti v streche. P. riaditeľka uviedla, že z času na čas zatečie, čo potom po častiach opravuje p. Valúch. P. Fabián skonštatoval, že daný stav je treba riešiť, pričom existujú viaceré technológie, ktoré by mohli pomôcť dlhodobo vyriešiť daný stav.

Uznesenie: *predstavenstvo žiada p. riaditeľku o zabezpečenie nacenenia opravy strechy tak, aby nezatekalo do foyer a Malej baletnej sály v DK Ružinov.*

**Úloha č.: 15.10.2020 / 3.**

**Zodpovedá: p. riaditeľka**

**Termín: 24.10.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 5. – IT služby – špecifikácia pre VO**

Uznesenie: *Predstavenstvo žiada p. riaditeľku o prípravu zmeny organizačnej štruktúry tak, že sa zruší pozícia IT experta k 31.12.2020. Zároveň žiada p. riaditeľku o zabezpečenie VO na dodávku IT služieb externe na základe rámcovej zmluvy v hodnote 5.000 EUR a na obdobie do konca roka 2022.*

**Úloha č.: 15.10.2020 / 4.**

**Zodpovedá: p. riaditeľka**

**Termín: 24.10.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 6. – Grafické práce**

Uznesenie: P*redstavenstvo žiada p. riaditeľku o prehľad faktúr za grafické práce za obdobie roka 2020.*

**Úloha č.: 15.10.2020 / 5.**

**Zodpovedá: p. riaditeľka**

**Termín: 24.10.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 7. – Zmena systému dlhodobých zmlúv**

Tento bod bol odročený.

**Bod č. 8. – Rôzne**

P. Pilková povedala, že by bolo vhodné podporiť propagáciu podujatí a aktivít Spoločnosti. Uviedla, že by bolo napr. vhodné prehodnotiť umiestnenie plagátov týkajúcich sa podujatí Spoločnosti, napr. na ihriská.

**Termín ďalšieho predstavenstva**

Budúce stretnutie predstavenstva bude 26.10.2020 o 10:00, pravdepodobne online cez aplikáciu Zoom.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 17.10.2020

Zapísal: František Fabián